มาตรการดูแลค่าเงิน
มาตรการผ่อนคลายเงินทุนเคลื่อนย้ายเพื่อลดความผันผวนของค่าเงินของธนาคารแห่งประเทศไทยมี 5 ด้าน
26 ก.พ. 2556

มาตรการผ่อนคลายเงินทุนเคลื่อนย้ายเพื่อลดความผันผวนของค่าเงินของธนาคารแห่งประเทศไทยมี 5 ด้าน
1.ผ่อนคลายให้บุคคลธรรมดาลงทุนโดยตรงในต่างประเทศได้ไม่จำกัดวงเงิน จากที่ได้เปิดให้นิติบุคคลไทยสามารถลงทุนโดยตรงในต่างประเทศได้เสรีมาตั้งแต่ปี 2553 
2.ผ่อนคลายให้ผู้ลงทุนรายย่อยสามารถลงทุนในหลักทรัพย์ต่างประเทศ โดยผ่านตัวกลางและไม่ผ่านตัวกลางได้โดยไม่จำกัดวงเงิน 
3.อนุญาตให้บุคคลในประเทศฝากเงินตราต่างประเทศไว้ในบัญชีเงินตราต่างประเทศกับสถาบันการเงินในประเทศแบบมีภาระผูกพันได้ไม่จำกัดวงเงิน เพื่อให้สามารถบริหารจัดการความเสี่ยงอัตราแลกเปลี่ยนได้
4.อนุญาตให้บุคคลในประเทศที่ได้ทำธุรกรรมซื้อป้องกันความเสี่ยงอัตราแลกเปลี่ยน สำหรับเงินลงทุนในต่างประเทศสามารถยกเลิกการป้องกันความเสี่ยงได้เสรี เพื่อลดผลขาดทุนจากอัตราแลกเปลี่ยนที่ผันผวนได้
5.ผ่อนคลายการทำธุรกรรมที่เกี่ยวข้องกับเงินบาทของผู้มีถิ่นที่อยู่นอกประเทศ (Nonresident หรือ NR) เช่น ขยายวงเงินที่สถาบันการเงินในประเทศปล่อยสภาพคล่อง/กู้ยืมเงินบาทกับ NR แบบไม่มีการค้าการลงทุนรองรับเป็น 500 ล้านบาทต่อกลุ่ม NR ต่อสถาบันการเงิน และยังอนุญาตให้สถาบันการเงินในประเทศปล่อยกู้เงินบาทให้แก่ NR เพื่อการค้าการลงทุนในประเทศได้
แต่ดูเหมือนว่ายังไม่พอ